ফাঁকা বাড়িতে প্রতিবন্ধী নাবালিকাকে ধর্ষণ! অভিযুক্ত বিজেপি কর্মী

ওয়েব ডেস্ক: ফের ধর্ষণের (Harassment) অভিযোগ বিজেপি (BJP) কর্মীর বিরুদ্ধে। এবার প্রতিবন্ধী নাবালিকাকে ধর্ষণের চেষ্টার অভিযোগ উঠল রাজারহাট (Raharhat) চাঁদপুর গ্রাম পঞ্চায়েত এলাকার শিখরপুর আরবেলিয়ার বাসিন্দা এবং স্থানীয় বিজেপি কর্মী অলোক মণ্ডলের বিরুদ্ধে। ইতিমধ্যেই অভিযুক্তকে গ্রেফতার (Arrest) করেছে রাজারহাট থানার পুলিশ।

পুলিশ সূত্রে জানা গিয়েছে, গত ২৮ এপ্রিল, অভিযুক্ত অলোক মণ্ডল মদ্যপ অবস্থায় নাবালিকার বাড়িতে প্রবেশ করে এবং তাকে একা পেয়ে ধর্ষণের চেষ্টা করে বলে অভিযোগ। ঘটনার সময় নাবালিকার পরিবারের সদস্যরা বাড়িতে অনুপস্থিত ছিলেন। পরে নির্যাতিতার পরিবার রাজারহাট থানায় লিখিত অভিযোগ দায়ের করে।

আরও পড়ুন: নামল আঁধার, বজ্রবিদ্যুৎ-সহ ঝড়বৃষ্টিতে ভিজল কলকাতা সহ দক্ষিণের একাধিক জেলা

তদন্তে নেমে পুলিশ অভিযুক্তকে গ্রেফতার করে। স্থানীয় সূত্রে খবর, অলোক মণ্ডল এর আগেও একটি গার্হস্থ্য হিংসার মামলায় জড়িত ছিলেন। অভিযোগ, কয়েক বছর আগে নিজের স্ত্রীকে আগুনে পুড়িয়ে হত্যার মামলায় সে দোষী সাব্যস্ত হয় এবং প্রায় দশ বছর কারাবাসও করে।

পুলিশ জানিয়েছে, অভিযুক্তের বিরুদ্ধে বর্তমানে পকসো আইনে মামলা রুজু করা হয়েছে। আজ ধৃতকে বারাসত আদালতে তোলা হবে। পাশাপাশি, রাজারহাট থানার পুলিশ তাকে নিজেদের হেফাজতে নেওয়ার আবেদন জানাবে বলে জানা গিয়েছে। ঘটনার জেরে এলাকায় উত্তেজনা ছড়িয়েছে। তদন্ত চলছে বলে জানিয়েছে পুলিশ।