নাবালিকাকে ধর্ষণের চেষ্টা, উত্তরবঙ্গে ফের হুলুস্থুল

ওয়েব ডেস্ক: নয় বছরের নাবালিকাকে ধর্ষণের (Harassment) চেষ্টা। অভিযুক্ত যুবককে হাতেনাতে ধরে গণধোলাই দিল এলাকাবাসী। পরে খবর দেওয়া হল থানায়। অভিযুক্তকে তুলে দেওয়া হল পুলিশের (Police) হাতে। এই ঘটনাকে ঘিরে ব্যাপক চাঞ্চল্য ছড়াল আলিপুরদুয়ার (Alipurduar) জেলার সীমান্ত শহরে।

গত অক্টোবর মাসেই এই জেলায় এক সাত বছরের নাবালিকাকে ধর্ষণ করে পুড়িয়ে মারার ঘটনা ঘটে। এই ঘটনার রেশ কাটতে না কাটতেই একই এলাকায় প্রতিবেশী যুবকের হাতে শারীরিক নির্যাতনের শিকার হল আরেক নয় বছরের নাবালিকা।

আরও পড়ুন: প্রসেনজিতের গান গেয়ে ভাইরাল যুবক!

স্থানীয় সূত্রে খবর, মঙ্গলবার এক যুবক পাশের বাড়িতে জল পান করার বাহানায় যায়। সেই বাড়িতে এক নয় বছরের নাবালিকা ছাড়া কেউ ছিল না সেই সময়। অভিযুক্ত নাবালিকাকে টাকার প্রলোভন দেখিয়ে ধর্ষণের চেষ্টা করে বলে অভিযোগ। এরপর মেয়েটির চিৎকারে সকলে ছুটে এসে অভিযুক্ত যুবককে হাতেনাতে ধরে। শুরু হয় গণধোলাই।

এরপর খবর দেওয়া হয় পুলিশকে। ঘটনাস্থলে পুলিশ পৌঁছে অভিযুক্ত যুবককে গ্রেফতার করে। এই ঘটনায় এদিন তীব্র উত্তেজনা ছড়ায় এলাকায়।